
Nõusoleku andmine „5-krooni vaate” vaateplatsi rajamiseks 

Narvas Grafovi 27 asuval kinnistul
Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist nõusoleku andmiseks Narvas Grafovi 27 asuval kinnistul „5-krooni vaate” vaateplatsi rajamiseks vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse Linnavara- ja majandusameti Kommunaalmajandusosakonna juhatajat direktori ülesannetes hr Arkadi Nikolajev´it antud küsimuses ette kandma Narva Linnavolikogu istungil.

_______. 06.2008.a nr _____
Nõusoleku andmine „5-krooni vaate” vaateplatsi rajamiseks 

Narvas Grafovi 27 asuval kinnistul

1. ASJAOLUD JA MENETLUSE KÄIK

Narva Linnavolikogu 26.09.2007 määrusega nr 36 kinnitatud „Narva linna arengukava 2008-2011” (muudetud Narva Linnavolikogu 18.12.2007 määrusega nr 43) tegevuskavas on planeeritud            „5-krooni” vaateplatsi ehitamine. Antud projekti üldeesmärgiks on soodustada Narva linna arengut, samuti Narva linna külastatavuse võimaluste laiendamine meeldiva turismiinfrastruktuuri loomise kaudu ja turistide linnas viibimisaja suurendamine.
Projekti otsesteks eesmärkideks on: 

- unikaalse vaatega Narva ja Jaanilinna kindlustustele Joaoru „5-krooni vaate” vaateplatsi renoveerimine ja heakorrastus;

- ajaloolis-arhitektuurilise kompleksi kui unikaalse mitmetasandilise turismitoote arendamine;

- Paul Keresele pühendatud mälestusmärgi paigaldamine ja vaateplatsi osa stiliseerimine malelauaks;

- kindluste sõjaeelse kujutise (gravüür nagu 5-krooni kupüüril) ja reaalse kaasaaegse vaate samaaegseks visuaalseks võrdluseks võimaluse loomine;

- linna ajaloole ja Eesti krooni ajaloole pühendatud infotahvlite paigaldamine, Eesti kroonile pühendatud „mälestusmärgi” loomine.

Projekti positiivseteks sotsiaal-majanduslikeks mõjudeks on kohaliku omavalitsuse tulu kasv toitlustus- ja majutusettevõtete tekkimise ja arengu arvelt, uute töökohtade teenindussektoris tekkimise arvelt, elanike elukvaliteedi tõstmine linna uute turismiobjektide kompleksi väljaarendamise kaudu.

2008. a linna eelarves eraldati Linnavara- ja majandusametile „5-krooni” vaateplatsi projekteerimiseks 500 000,0 krooni (vastutavaks määrati Linnavara- ja Majandusameti Ehitus- ja arendusosakond). Projekteerimise algatamiseks tuleb lahendada küsimus maaomanikuga, kelle kinnistule on kavas vaateplats rajada.
Projekti realiseerimiseks ning „5-krooni” vaateplatsi rajamiseks sobib Narvas Grafovi 27 asuv kinnistu. Linn vajab sel eesmärgil kinnistu osa suurusega 220 m2.

Antud kinnistu katastritunnusega 51101:007:0045, pindalaga 2765 m2, omanikuks on Janina Kuksova. 

Narva Linna Arenduse ja Ökonoomika Amet pöördus 11.03.2008 kinnistu omaniku poole palvega lubada Narva linnal kasutada kõnealust krunti vaateplatsi rajamiseks.
Janina Kuksova põhimõtteline nõusolek selleks on saadud (17.03.2008 kiri). Omanik on valmis andma temale kuuluva krundi hoonestamiseks või tasuta kasutusse 5 aastaks ning sõlmima vastava avaliku kasutamise lepingu võimalusega edaspidi lepingut pikendada. 

Antud kinnistu kuulub maa-ala koosseisu, mida hõlmab Arhitektuuri- ja Linnaplaneerimise Ameti algatatud Joaoru ja selle lähiala detailplaneering (Narva Linnavolikogu 09.12.2004 otsus nr 156/46). Käesoleval ajal on tehtud keskkonnamõju strateegiline hindamine ja on toimunud KMSH aruande avalik arutelu. 

Antud küsimus oli 26.03.2008.a arutusel Narva linnavalitsuse linnavarakomisjoni istungil (protokoll nr 3), kus otsustati:

1. Teha kinnistu asukohaga Grafovi 27, Narva, omanikule ettepanek sõlmida Narva linnaga avaliku kasutamise leping 15-25 aastaks.

2. Kinnistu omanikult sellekohase nõusoleku saamise korral esitada Linna Arenduse ja Ökonoomika Ametil antud küsimus Narva Linnavalitsuse istungile vastava korralduse vastuvõtmiseks.

Maaomanik pr Janina Kuksova andis nõusoleku ülalnimetatud kinnistu osa üldpindalaga 220 m2 Narva linnale tasuta kasutusse andmiseks tähtajaga 15 aastat ning linnaga vastava asjaõiguslepingu sõlmimiseks.
2. ÕIGUSLIKUD JÄRELDUSED

Kohaliku omavalitsuse korralduse seaduse (KOKS) § 22 lõike 1 punkti 8, Narva Linnavolikogu 29.06.2000 määrusega nr 36/16 kinnitatud Narva linna põhimääruse punkti 4.4.14 kohaselt volikogu ainupädevusse kuulub laenude ja teiste varaliste kohustuste võtmine. Kuna toimub „5-krooni” vaateplatsi rajamine Narva linnale mittekuluval kinnistul linna eelarvelt, siis tuleb selle kohta otsustada linnavolikogu.
KOKS § 22 lõige 2 kohaselt, seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele. Seega võib linnavolikogu deligeerida linnavalitsusele asjaõiguslepingu sõlmimise ning selle eritingimuste kokkuleppimise.
Narva linnavolikogu 21.06.2005 määrusega nr 20/57 „Linnavara eeskirja” punkti 8 kohaselt linna omandis oleva hoonestusõiguse ning linna kasuks seatud teise isiku kinnisasja koormamisel piiratud asjaõigusega kohaldatakse kehtiva seadusandluse ja kohaliku omavalitsuse õigusaktide sätteid.

3. OTSUS

3.1. Anda Narva Linnavalitsusele nõusolek „5-krooni vaate” vaateplatsi rajamiseks Narvas Grafovi 27 asuval  kinnistul.
3.2. Volitada Narva Linnavalitsust sõlmima Narvas Grafovi 27 asuva kinnistu omanikuga pr Janina Kuksova´ga vastav asjaõigusleping kinnistu osa tasuta kasutamiseks tähtajaga 15 aastat käesoleva otsuse punktis 3.1 nimetatud vaateplatsi rajamiseks ning edaspidi avalikuks kasutamiseks.  
3.3. Volitada linnapea Tarmo Tammiste’t allkirjastama Narva linna nimel käesoleva otsuse punktis 3.2 nimetatud asjaõigusleping. 
4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

4.2. Narva Linnavalitsusel teha otsus teatavaks asjaosalistele.

4.3. Otsus jõustub seadusega sätestatud korras.

Mihhail Stalnuhhin
Narva Linnavolikogu esimees

